Die sakeman wat die Suid-Afrikaanse regering se onderhandelings vir Covid-19-entstof lei, erken die regering het te laat daarmee begin.
Popo Maja, woordvoerder van die nasionale entstof­koördine­ringskomitee, het Vrydagaand bevestig ’n “beginselooreenkoms” vir ’n verdere 20 miljoen dosisse is bereik. Hy wou nie sê watter tipe dit is nie, maar ’n aankondiging daaroor word dié week verwag.
Gevra oor die R20,6 miljard wat dr. Zweli Mkhize, minister van gesondheid, volhou Suid-Afrika eindelik vir entstof sal moet betaal, sê Gore die uitgangspunt op die oomblik is dat die regering, mediese fondse en die private sektor elk R7 miljard betaal. “Dan kry jy lekker sinergie uit die drie verskillende sfere.”
Gevra of Suid-Afrika nie beter daaraan toe sou wees as die private sektor eerder as die regering met verskaffers onderhandel nie, sê Gore dis nie die geval nie.